CELEX: 32014R0696
Language: ro
Date: 2014-06-24 00:00:00
Title: Regulamentul (UE) nr. 696/2014 al Comisiei din 24 iunie 2014 de modificare a Regulamentului (CE) nr. 1881/2006 în ceea ce privește nivelurile maxime de acid erucic în uleiuri și grăsimi vegetale și în alimentele care conțin uleiuri și grăsimi vegetale  Text cu relevanță pentru SEE

25.6.2014   
            
            
               RO
            
            
               Jurnalul Oficial al Uniunii Europene
            
            
               L 184/1
            
         REGULAMENTUL (UE) NR. 696/2014 AL COMISIEI
   din 24 iunie 2014
   de modificare a Regulamentului (CE) nr. 1881/2006 în ceea ce privește nivelurile maxime de acid erucic în uleiuri și grăsimi vegetale și în alimentele care conțin uleiuri și grăsimi vegetale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare privind contaminanții din alimente (1), în special articolul 2 alineatul (3),
   întrucât:
   
               (1)
            
            
               Regulamentul (CE) nr. 1881/2006 al Comisiei (2) stabilește nivelurile maxime pentru anumiți contaminanți din produsele alimentare.
            
         
               (2)
            
            
               Prin Directiva 76/621/CEE a Consiliului (3) s-a stabilit un nivel maxim de acid erucic în uleiurile și grăsimile destinate consumării ca atare de către oameni, precum și în produsele alimentare cu adaos de uleiuri și grăsimi. Acidul erucic este o toxină vegetală naturală care este un contaminant în conformitate cu definiția unui contaminant prevăzută în Regulamentul (CEE) nr. 315/93, deoarece prezența acidului erucic în alimente este rezultatul producției agricole, mai exact al alegerii soiului. În vederea simplificării legislației, este necesar să se stabilească nivelul maxim al acidului erucic în Regulamentul (CE) nr. 1881/2006. În plus, este oportun să se armonizeze dispozițiile referitoare la produsele alimentare cu un conținut de grăsimi egal cu sau mai mic de 5 %. În consecință, Directiva 76/621/CEE va fi abrogată printr-un act legislativ de sine stătător.
            
         
               (3)
            
            
               Oportunitatea prevederii unui nivel maxim pentru acidul erucic a fost subliniată de către Comitetul științific pentru alimentație în avizul emis la 17 septembrie 1993 referitor la cerințele esențiale pentru preparatele pentru sugari și pentru preparatele pentru copii de vârstă mică (4).
            
         
               (4)
            
            
               Prin Directiva 2006/141/CE a Comisiei (5) s-a stabilit un nivel maxim mai strict pentru acidul erucic în preparatele pentru sugari și în preparatele pentru copii de vârstă mică și este oportun să se indice acest nivel maxim și în Regulamentul (CE) nr. 1881/2006.
            
         
               (5)
            
            
               Prin urmare, Regulamentul (CE) nr. 1881/2006 ar trebui modificat în consecință.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   În anexa la Regulamentul (CE) nr. 1881/2006, se adaugă următoarea secțiune 8 intitulată „Toxine inerente plantelor”:
   
      
         „Secțiunea 8: Toxine inerente plantelor
      
      
                  Produse alimentare (1)
               
               
                  Niveluri maxime (g/kg)
               
            
                  8.1
               
               
                  
                     Acid erucic
                  
               
               
                   
               
            
                  8.1.1
               
               
                  Uleiuri și grăsimi vegetale
               
               
                  50 (6)
                  
               
            
                  8.1.2
               
               
                  Alimentele cu adaos de uleiuri și grăsimi vegetale, cu excepția alimentelor menționate la punctul 8.1.3
               
               
                  50 (6)
                  
               
            
                  8.1.3
               
               
                  Preparate pentru sugari și preparate pentru copii de vârstă mică (8)
               
               
                  10 (6)
                  
               
            
   Articolul 2
   Intrare în vigoare și aplicare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iulie 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iunie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 37, 13.2.1993, p. 1.
   
      (2)  Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (JO L 364, 20.12.2006, p. 5).
   
      (3)  Directiva 76/621/CEE a Consiliului din 20 iulie 1976 privind stabilirea nivelului maxim de acid erucic în uleiurile și grăsimile destinate consumului uman, precum și în produsele alimentare cu adaos de uleiuri sau grăsimi (JO L 202, 28.7.1976, p. 35).
   
      (4)  http://ec.europa.eu/food/fs/sc/scf/reports/scf_reports_34.pdf
   
      (5)  Directiva 2006/141/CE a Comisiei din 22 decembrie 2006 privind formulele de început și formulele de continuare ale preparatelor pentru sugari, respectiv ale preparatelor pentru copii de vârstă mică, și de modificare a Directivei 1999/21/CE (JO L 401, 30.12.2006, p. 1).
   
      (6)  Nivelul maxim se referă la nivelul de acid erucic, calculat față de nivelul total de acizi grași din componenta de grăsime a alimentului.”